google/wiki40b huggingface dataset:
Bergen Næringsråd

Historie

Bergen Næringsråd ble etablert 6. september 1988 når Bergens Handelsforening, Bergens Handelskammer og Bergens Haandverks- og industriforening slo seg sammen og regner 17. november 1845 som offisiell stiftelsesdato. Bergen Børs er også innlemmet i organisasjonen.

FNs Bærekraftsmål

Bergen Næringsråd arbeider aktivt med å sette FNs bærekraftsmål på agenda i næringslivet. I 2018 opprettet Bergen Næringsråd og Fana Sparebank "Bærekraftsprisen". Den første prisen som ble utdelt var en ærespris tildelt Sir David Attenborough. Den andre ble tildelt Grieg Gruppen for sitt unike arbeid med å implementere bærekraftsmålene inn i sin forretningsmodell. Prisen ble utformet av kunstner og billedhugger Arne Mæland og utdelt av Statsminister Erna Solberg. Årlig arrangeres det også "Nattevandring" for FNs bærekraftsmål i Bergen sentrum.

17. mai

Bergen Næringsråd er sekretariat for 17. mai-komiteen i Bergen, hjemmeside www.17-mai.no

Eiendom

Bergen Næringsråd er medeier i en rekke historiske bygninger i Bergen. Dette inkluderer Veiten 3, Formannsvei 29 og "Handelens og Sjøfartens Hus AS" i Olav Kyrresgate 11.

Fond og legater

En rekke fond og legater administreres av Bergen Næringsråd. Dette har historisk bakgrunn i sosialhjelp til for eksempel enker av håndverkere gjennom "Understøttelseskassen".

Klyngebyen

Bergen Næringsråd har vært en sentral aktør og aktiv pådriver for etableringen av samlokalisering innen forskjellige bransjer, som for eksempel "Media City Bergen".

Trainee Vest

Trainee Vest er et tverrfaglig regionalt trainee-program for nyutdannede på Bachelor- og Masternivå. I 2018 hadde programmet over tusen søkere til cirka tredve stillinger i både private og offentlige stillinger.

Ressursgrupper

Bergen Næringsråds ressursgrupper representerer et ekspertpanel av næringslivstopper og fagpersonell fra de ulike fagfelt og bransjer, supplert med deltakere fra forskning, utdanning og offentlige etater.
• BergenUP  • Bygningsgruppen Bergen  • Byutvikling  • Digitalisering  • Energi  • Finans  • Fornybar  • Handel og Service  • Helse  • Internasjonalt  • Kultur og Kreativ næring  • Mangfold og Inkludering  • Marin  • Strategisk rådgivning  • Transport
Velódromo de Anoeta

Velódromo de Anoeta (formelt og på baskisk Anoetako Belodromoa) er en velodrom i San Sebastián i Spania som har blitt brukt til VM i banesykling. Den ble bygget i 1965, er 330 meter og tar 5500 tilskuere. Hallen brukes også til friidrett, motorsport og konserter. VM i banesykling 1965 og VM i banesykling 1973 ble arrangert her.
Friidrett under Samveldelekene 2018 – Kulestøt menn

Kulestøt for menn var en del av friidrett under Samveldelekene 2018. Konkurransen ble arrangert 8. og 9. april 2018 på Carrara Stadium i Gold Coast i Australia.
Zichyújfalu

Historie

Det første nedskrevne om Zichyújfalu stammer fra 1239.
Mnestheus

Utseende

Små til middelsstore (vingespenn gjerne 20-30 millimeter), kraftige, brune smygere. Forvingens overside har noen små, hvite flekker. På undersiden av bakvingen er det et bredt, hvitt tverrbånd, eller et bredt, C-formet, hvitt bånd langs ytterkanten.

Levevis

De aller fleste har larver på gress eller andre enfrøbladete planter.

Utbredelse

Slekten er kjent fra Costa Rica i nord til Bolivia i sør.
Hiskjo

Hiskjo er ei øy og et fiskevær i Bømlo kommune, Hordaland. Arealet er 1,8 km². 51 innbyggere (2015).
Hiskjo hadde butikk fra 1911 til 1967.
Hiskjo fikk veiforbindelse med fastland-Bømlo den 29. november, 1979, da Hiskabrua ble åpnet.
Julie Payette

Liv og virke

Payette vokste opp i forstaden Ahuntsic nord i Montreal. Moren var regnskapsfører og faren ingeniør. Etter skolegang ved Collège Regina Assumpta fikk Payette stipend for å ta International Baccalaureate ved United World College of the Atlantic i Wales i Storbritannia.
Payette studerte ved McGill University, der hun i 1986 fikk bachelorgrad i elektronikk, og ved University of Toronto, der hun i 1990 fullførte mastergrad i datateknologi. I 2013 fullførte hun et studium i bedriftsledelse og administrasjon ved Université Laval og i 2013 et studium i cybersikkerhet ved York University.
Etter å ha arbeidet for IBM Canada fra 1986 til 1988, var hun forskningsassistent ved University of Toronto fra 1988 til 1990, gjesteforsker ved IBM Research Laboratory i Zürich i Sveits i 1991 og forskningsingeniør ved Bell Northern Research i Montreal i 1992.
Payette taler fransk og engelsk flytende. Hun kan konversere på italiensk, russisk, spansk og tysk.

Astronaut

I juni 1992 ble Payette én av fire som ble rekruttert til astronautkorpset i Canadian Space Agency (CSA). Der arbeidet hun med oppgaver knyttet til Den internasjonale romstasjonen. Hun fikk flysertifikat og studerte russisk som forberedelse til romferd.
Etter å ha gjennomgått opplæring som astronaut ved NASAs Johnson Space Center i Houston i USA, ble Payette i 1999 som første kanadier sendt med romfergen «Discovery» til Den internasjonale romstasjonen. Turen i verdensrommet varte fra 27. mai til 6. juni 1999. 
Fra 2000 til 2007 var Payette Canadian Space Agencys sjefastronaut.
Hun fikk sin andre tur (STS-127) til romstasjonen i 2009. Den gikk med romfergen «Endeavour». Turen i verdensrommet varte denne gang fra 15. til 31. juli 2009. Payette har til sammen over 611 timer i verdensrommet.
I 2010 var Payette med og bar det olympiske flagg ved åpningsseremonien for de olympiske vinterlekene i Vancouver. Payette ble i 2016 medlem av styret i Canadas olympiske komite.
Payette sluttet i CSA i 2013.

Senere virke

Fra 2013 til 2016 arbeidet Payette i Montreal Science Centre og var visepresident i Canada Lands Company. Hun har vært medlem i en rekke styrer og utvalg. Payette har blant annet vært styremedlem i National Bank of Canada og har sittet i styret for Queen's University.

Generalguvernør

I juli 2017 kunngjorde statsminister Justin Trudeau Payette som ny generalguvernør. Hun etterfulgte David Johnston i embetet 2. oktober 2017.

Utmerkelser

Payette har mottatt en rekke priser og utmerkelser. Hun ble i 2002 utnevnt til ridder av Ordre national du Québec og i 2010 ble hun offiser av Order of Canada. Payette ble i 2001 tildelt Ordre de la Pléiade fra Den internasjonale organisasjonen for frankofonien. Hun mottok Ordre de Montréal i 2013 og ble i 2016 forfremmet til kommandør.
Payette ble i 2010 innlemmet i Canadian Aviation Hall of Fame.
Payette er æresdoktor ved 27 universiteter og læresteder.
I kraft av sin stilling som generalguvernør er Payette leder av og bærer ordenstegnene for de canadiske fortjenstordenene.
Slaget ved Gumbinnen

Bakgrunn

Som ved Stallupönen var den tyske strategien defensiv, og hadde primært til hensikt å hindre at russerne tok Øst-Preussen og byen Königsberg. Ved Stallupönen hadde et av de tre tyske armékorpsene innen den tyske 8. armé møtt en større russisk styrke og slått denne tilbake, og trukket seg tilbake i henhold til den stående ordren til Gumbinnen i posisjoner sammen med hele 8. arme under ledelse av Maximilian von Prittwitz. Kommandantene for de tyske korpsene var Hermann von François, August von Mackensen og Otto von Below. Tilsammen utgjorde dette rundt 150 000 mann, mens den russiske 1. armé under ledelse av Paul von Rennenkampf var langt større, rundt 200 000 mann, inkludert styrkene i 2. armé under ledelse av Alexander Samsonov.
Stenocrates omissus

Utseende

En middelsstor (gjerne 10-20 millimeter), avlangt oval, blankt svart hornbille. Disse artene mangler horn på hodet, som er forholdsvis bredt og firkantet. Antennene har 10 ledd. I motsetning til de fleste andre Cyclocephalini har ikke hannene forstørrede klør på forføttene. Pronotum er grovt men spredt punktert, dekkvingene har grove punktrader. Beina er temmelig kraftige, leggene med butte tenner på yttersiden. Artene i slekten Stenocrates ligner hverandre sterkt og kan ofte bare skilles ved å undersøke hannenes kjønnsorganer.

Levevis

Nesten ingeting er kjent om disse billenes levevis, og larvestadiet er helt ukjent. De voksne billene kommer gjerne til lys.

Utbredelse

Arten er utbredt fra Colombia i nord til Bolivia i sør.
Svigermonster

Handling

«Charlie» (Jennifer Lopez) er en hundepasser fra Venice Beach i California. Hun møter kirurgen «Kevin» (Michael Vartan), som ber henne med ut på date. «Charlie» tror endelig hun har funnet mannen i sitt liv.
Ting begynner å gå galt da «Kevin» introduserer «Charlie» for sin mor, «Viola» (Jane Fonda). «Viola» har nylig mistet jobben sin som nyhetsanker til en yngre person, og er på sammenbruddets rand. Hun hater «Charlie» fra begynnelsen, og frykter at hun skal miste sin sønn på samme måte som hun mistet karrieren. Hun bestemmer seg derfor for å ødelegge sin sønns forhold, og jobber i hemmelighet mot «Charlie» i samarbeid med sin assistent «Ruby» (Wanda Sykes).
Ashridge Executive Education

Historie

Høgskolen ble etablert på Ashridge House i 1921, da huset ble kjøpt av en stiftelse etablert av Andrew Bonar Law, en tidligere britisk Statsminister. I 1929 ble institusjonen en såkalt "College of Citizenship", etablert for å hjelpe det Konservative Partiet utvikle sine intellektuelle krefter i kampen mot organisasjoner på venstresiden, slik som Fabian Society. Det ble en krysning mellom en tenke-tank og en utdanningsinstitusjon og hadde Arthur Bryant som pedagogisk veileder. Etter andre verdenskrig ble "College of Citizenship" re-lansert for en kort periode, men ble i 1959 igjen organisert som et College for fag innen management. I 2015 ble Ashridge Business School fusjonert med Hult International Business School, en Amerikansk handelshøyskole med studiesteder i London, New York City, Boston, San Francisco, Dubai og Shanghai. Som en del av fusjonen endret Ashridge Business School navn til Ashridge Executive Education, og institusjonen opererer nå som et ledd i Hult International Business School.

Faglige prestasjoner

I Financial Times - rangeringen (Mai 2014) for tilpassede og åpne utdanningsprogrammer var Ashridge rangert på 23.-plass i verden.
Ashridge er den eneste britiske handelshøyskolen for Executive Education med adgang til å tildele master- og doktorgrader, noe som gir institusjonen tilsvarende status som et hvilket som helst britisk universitet. Ashridges akademiske akkreditering gir institusjonen adgang til å få godkjent utdanninger fra andre utdanningsinstitusjoner innen forretningsadministrasjon og ledelse.

Fakultetet

Ashridge sysselsetter om lag 95 fulltids professorer og har ytterligere 100 tilknyttede professorer. Ashridges akademikere er ikke tradisjonelle akademikere – sammen med betydelige faglige kvalifikasjoner har de fleste også omfattende internasjonal erfaring innen sine fagfelt. Dette gjør dem i stand til å bli fullt involvert i problemstillinger og utfordringer klienter står ovenfor. Institusjonen deler også sin ekspertise gjennom professorer som gjesteforeleser på en rekke internasjonale handelshøyskoler og universiteter.

Global tilstedeværelse

Ashridge Business School har et antall representanter i Europa og over hele verden, inkludert: Danmark, Tyskland, Norge, Sverige, Kina, India, De forente arabiske emirater, i Nord-Amerika og Benelux.

Forskningssentre

Ashridge Executive Education har seks forskningssentre, hvor hver av dem gjennomfører forskning på konkrete emner og tilbyr konsulenttjenester og spesialiserte programmer innen sine fagfelt. Disse inkluderer: Ashridge Centre for Business and Sustainability, Ashridge Centre for Coaching, Ashridge Leadership Centre, Ashridge Strategic Management Centre, Centre for Research in Executive Development, og Ashridge Centre for Action Research.
Åtter

Åtter er en kapproingsbåt som ros av åtte personer med en åre hver. Dette er den eneste båtklassen i internasjonal konkurranseroing som har «cox» (styrmann/-kvinne). Båten er ca. 17,5 m lang. Klassen er olympisk både for kvinner og menn.
5. arrondissement

Historikk

5. arrondissement er et av byens eldste, og ble først bygget av romerne.
Byggingen av den romerske byen Lutetia går tilbake til 100-tallet f.Kr. og som ble reist etter den romerske erobringen av den galliske bosetningen som lå på øya île de la Cité i Seinen, og er i dag Paris' geografiske og historiske sentrum.
Amphicallia thelwalli

Utseende

…
Enkelte arter bjørnespinnere i delgruppen Arctiinae kan kanskje forveksles med andre sommerfugler, kanskje særlig andre arter i gruppen Noctuoidea.  Men de kan skilles fra disse ved de to duftkjertlene hunnene har like ved eggleggingsåpningen, helt bakerst på bakkroppen. Samt at mange av artene har en bakkropp i rødt eller orange med mørke flekker.  Mens høreorgan (Tympanalorgan) på siden av brystet (metathorax) er felles for gruppen Noctuoidea.

Levevis

…
Amphicallia thelwalli   tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning.

Utbredelse

Amphicallia thelwalli finnes i Malawi, Kenya, Uganda, Tanzania. Den finnes ikke i Norden.
Singidunum-universitetet

Singidunum-universitetet (Универзитет Сингидунум / Univerzitet Singidunum) er et privat universitet grunnlagt i 2005 i Beograd i Serbia. Singidunum var romernes navn på Beograd. Det ligger spredt i sentrumskommunen Stari Grad. Det tilbyr studier innenfor økonomi, media, humaniora og samfunnsfag på alle nivåer fra bachelor til PhD.
Gnorimus flavitarsis

Utseende

En ganske stor, kraftig, mørk skarabide. Hodet er firkantet, flatt med små fasettøyne. Pronotum er litt bredere enn langt, med rundede sider. Dekkvingene er mye bredere enn pronotum, litt utvidete bakover. Beina er forholdsvis lange.

Levevis

Larvene lever i mulden som samler seg inne i hule trær, trolig mest av bøk og eik. De voksne billene er dagaktive og finnes gjerne på blomstene av skjermplanter og andre åpne blomster. De er aktive men noe trege flygere.

Utbredelse

Arten er utbredt i Kina.
Gjestadhagan

Gjestadhagan er et område på Jessheim hvor de første eneboligene ble oppført på midten av 1950‑tallet. Opprinnelig var området hamnehagen til Gjestad gård, som i dag er gjort om til Gjestad bo- og aktivitetssenter. Hovedveien inn til dette feltet er Karl Norbecks veg som tar av fra Ringveien. Den nordligste bebyggelsen langs Ole Reistads veg ble først og fremst solgt til familier tilknyttet forsvaret. Disse rekkehusene ble bygget av entrepenør Olav Selvaag i samme stil som rekkehusene i Linjebo, men med seks boenheter per rekkehus istedenfor fire.  
Gjestadhagan inkluderer området innenfor Ringvegen og Gardermovegen sør for «Magasinleiren»/Idrettsparken,
og tomta til Jessheim videregående skole.
Området inneholder gamle Jessheim stadion som var hjemmebanen til Ullensaker/Kisa Idrettslag til øst, grøntarealet Parktoppen i sørenden av området, samt en idrettspark med fotballbaner, tennisbaner og om vinteren en hockeybane til nord. Tidligere hadde Hovin Samvirkelag en filial i skillet mellom Kvernlivegen og Hagavegen. Vest i området ligger hoppbakken Kvernlia (K17, K27 og K42) og en akebakke/skibakke.
Kunstig befruktning

Kunstig befruktning vil si befruktning hos organismer med hjelp av mennesklig inngripen, slik at formeringsprosessen ikke skjer på en naturlig måte. Kunstig befruktning i form av inseminasjon (assistert overføring av sæd) har vært praktisert lenge på husdyr og er vanlig over store deler av verden.
Kunstig befruktning på mennesker kalles assistert befruktning og skjer vanligvis dersom partene ikke er i stand til å få barn på naturlig måte. I de siste tiårene har man også blitt i stand til å utføre prøverørsbefruktning.
Skråbjelke

Skråbjelke er en grafisk figur som er mye brukt i våpenskjold allerede fra middelalderen og i alle europeiske land. Skråbjelken er en type heroldsfigur i heraldisk språkbruk.
Skråbjelken er formet som et bredt bånd som går på skrå fra skjoldets ene øvre hjørne til nedre hjørne på motsatt side av skjoldet. Hvis skråbjelken går fra øvre høyre hjørne, sett fra tilskuerens side, kalles den i blasoneringer for en venstre skråbjelke. (Retningene høyre og venstre er i blasoneringer motsatt av hva tilskueren ser. Tanken er at våpenet blir beskrevet av den som bærer det.)
En skråbjelke som ikke berører skjoldets sidekanter, blir kalt for svevende skråbjelke.
Dersom en skråbjelke er smal og tynn, blir den kalt for en streng, bl.a. i Nittedals kommunevåpen fra 1987. Nittedal har to skråstilte strenger ved siden av hverandre og de blir i blasoneringen betegnet som en tvillingstreng. Modum kommunes våpen har en skråstilt trillingstreng dannet ved bølgesnitt.
Sidekantene til en skråbjelke kan være formet som forskjellige snitt. Skråbjelken kan dermed bli bølgeformet, ha spisser eller andre former, f.eks. Saudas kommunevåpen fra 1976 som har "en trillingstreng med bredtannet snitt".
Skråbjelken kan være fulgt av mindre figurer over og under skråbjelken. Det kan også være lagt småfigurer inne på skråbjelken, så som i slektsvåpen for Kløcker og Knoff.
Ragnar Bjerkreim

Filmmusikk

Bjerkreims første suksess var musikken til filmene om «Kamilla og tyven». Han er en av våre mest produktive komponister innen film og fjernsyn. Eksempelvis har han komponert introer til programmer som Redaksjon 21, Til debatt og Utenriksmagasinet. 
Bjerkreims internasjonale gjennombrudd kom med musikken til TV-serien om Thor Heyerdahl, «The Kon-Tiki Man». Serien ble vist i 50 land og musikken ble utgitt på BBC Records, en CD som høstet mange lovord. Bjerkreim har siden laget musikk til flere større TV-serier.

Missa Caritatis

Han har også komponert for konsertsalen, for det meste vokalmusikk. Hans største verk er Missa Caritatis, en kirkemusikalsk reise, inspirert av det kristne kjærlighetsbudskap. Messen forener gregoriansk sang, kor, gospel, rock, samtidsmusikk og jazz. 
Til FNs 50-årsjubileum ble «Musikk til en klode» laget, en TV-produksjon hvor Bjerkreims musikk for solister og symfoniorkester ble satt sammen med bilder fra verdensorganisasjonens historie.

Utgivelser

Bjerkreim har en rekke CD-utgivelser. Mange av dem er lydspor fra film og TV-serier, som har høstet til dels svært gode kritikker. Også innspillingen av Missa Caritatis og hans kor-CD Gå heim og kyss din kvardag til tekster av poeten Helge Torvund har fått god mottakelse. I tillegg har Bjerkreim skrevet teatermusikk og barnemusikaler.

Priser

Han ble tildelt Kardemommestipendiet i 1993.
Adagio i g-moll

«Adagio i g-moll» for strykere og orgelcontinuo er en nybarokkkomposisjon av Remo Giazotto, først publisert i 1958. Den blir vanligvis referert til som «Albinonis Adagio» eller «Adagio i g-moll av Albinoni, arrangert av Giazotto», men det blir nå fastslått at hele verket er skrevet av Giazotto.
Det var trolig basert på et fragment fra basso continuo-linjen i andre sats av «Sonate i g-moll» av Tomaso Albinoni, antatt funnet i ruinene til det gamle Sächsische Landesbibliothek i Dresden etter at det ble brannbombet av de allierte under den andre verdenskrig, men etter Giazottos død i 1998 har det kommet for dagen at intet slikt stykke har blitt funnet eller dokumentert å ha vært i Sächsischeen Landesbibliotheks besittelse, og det blir nå antatt at hele verket er skrevet av ham selv.
Stykket blir vanligvis orkestrert for strykerensemble og orgel, eller strykerensemble alene, men har blitt såpass kjent at det også har blitt transkribert for andre instrumenter.
Den italienske dirigenten Ivo Savini har transkribert den for et stort orkester og dirigert det selv, slik som i Ostrava i 1967 med Janacek-filharmonien (CD: Ivo Savini Live ISC-029).
Stykket har også trengt igjennom populærkulturen, har blitt anvendt som bakgrunnsmusikk i slike filmer som Gallipoli, fjernsynsprogrammer og reklamer til det punktet at den har blitt en klisjé for selvbevisste «triste» øyeblikk.

Norsk tekst

John Normann har skrevet en norsk tekst. Hans versjon har tittelen «Den gamle».
Kaukaba

Kaukaba (Kaoukaba) er en liten by nordøst for Blatt i det sørøstlige Libanon. I 1988 da byen lå innenfor Norbatts område bodde det ca. 600 personer her. Befolkningen er katolsk, tilhørende den maronittiske kirke. I Kaukaba var Norbatts tropp 1 i kompani A forlagt.
Norske FN-soldater fra UNIFIL og PLO-soldater var 9. mai 1978 i kamp ved Kaoukaba.
Vannstoffballong

Vannstoffballong er et luftfartøy, en ballong fylt med vannstoff. Den moderne betegnelsen på vannstoff er hydrogen.
På grunn av eksplosjonsfaren benyttes i dag nesten bestandig edelgassen helium som oppdriftsmedium. Helium gir mindre oppdrift og er mer kostbart enn hydrogen, men er ikke brennbart.
Organisert bruk av vannstoffballonger er kjent fra beleiringen av Paris i 1870 for å sende kurérer ut fra den beleirede by. Det ble da sendt opp et 60-talls ballonger. En av disse ballongene, «La Ville d’Orléans», kom ut av kurs og havnet i Norge, på Lifjell.
En forløper til luftballong ble lansert av italieneren Francesco Lana Terzi i 1670.
Bergenseren Francesco Alexandro Cetti regnes som Norges og Nordens første aeronaut da han foretok en oppstigning med en selvlaget ballong den 20. august 1890. Han foretok i de påfølgende år flere hundre oppstigninger, deriblant en distanseflyging østover fra Bergen over Ulriken til Samnanger (ca. 25 km).
Hurtigløp på skøyter under Vinter-OL 1924 – Sammenlagt herrer

Utregninger av poenger

Plasseringene ble bestemt av summen av plassifrene for de individuelle distansene, men det tas bare hensyn til at resultatene til de skøyteløperne som fullførte alle fire løpene. Samenlagtpoenger vises også.
Södra Benickebrinken

Södra Benickebrinken er ei mindre gate, egentelig brink, som er svensk for kort bakke, i Gamla stan i Stockholm. Norra og södra Benickebrinken forbinder Österlånggatan med de høyereliggende gatene Svartmangatan og Baggensgatan.

Historikk

Navnet er antagelig etter vintapperen Jören Benick som levde på slutten av 1500-tallet. Han hadde sitt hus og sin vertshusvirksomhet i en bygning i Medea-kvartalet som lå i trekanten mellom Benickebrinkene og Österlånggatan. Benicks vertshus ble kalt Solen og hadde en sol i skiltet. Virksomheten ble drevet videre av hans slektninger fram til slutten av 1800-tallet, da kvartalet ble revet.
I middelalderen lå det katolske Dominikanerklosteret i Stockholm her, derfor ble bakken også kalt Svartbrödrabrinken eller Svartmunkabrinken. Av klosteret er bare et kjellerhvelv ved Södra Benickebrinken 4 bevart. Det forvaltes som en filial av Stockholms medeltidsmuseum.